Σας ενημερώνουμε ότι η **εξέταση ξένης γλώσσας** για τη συμμετοχή στο **Δ.Π.Μ.Σ.** με τίτλο **Επιστήμες του Περιβάλλοντος και Εκπαίδευση για την Αειφορία** του Πανεπιστημίου Ιωαννίνων θα πραγματοποιηθεί εξ αποστάσεως την **Παρασκευή 10 Ιουλίου 2020** και ώρα **11:00π.μ.** με χρήση του **MS Teams**.

Γλώσσα επιλογής σε θέματα εξέτασης δύναται να είναι η αγγλική, η γαλλική και η γερμανική. **Εξαιρούνται** της γραπτής εξέτασης οι αιτούντες που διαθέτουν πτυχίο ξένης γλώσσας επιπέδου C1 (πολύ καλή γνώση), εφόσον το έχουν επισυνάψει στην αίτησή τους.

Τα **ονόματα των επιτυχόντων** της γραπτής εξέτασης θα ανακοινωθούν τη **Δευτέρα 13-07-2020** στην ιστοσελίδα του Τμήματος.

Η **προφορική εξέταση - παρουσίαση και συνέντευξη** των επιτυχόντων στην γραπτή εξέταση κατανόησης ξενόγλωσσου κειμένου και των κατόχων πτυχίου ξένης γλώσσας επιπέδου C1, θα πραγματοποιηθεί κατά τις ημέρες **Τρίτη 14-07-2020, Τετάρτη 15-07-2020 και Πέμπτη 16-07-2020,** με χρήσητου **MS Teams** ακολουθώντας τις παρακάτω οδηγίες (θα υπάρξει νεότερη ανακοίνωση για τις ώρες διεξαγωγής).

Για το Δ.Π.Μ.Σ. έχει δημιουργηθεί **ομάδα στο MS Teams** με τον τίτλο «**ΕΠΙΛΟΓΗ ΥΠΟΨΗΦΙΩΝ Δ.Π.Μ.Σ. Επιστήμες του Περιβάλλοντος και Εκπαίδευση για την Αειφορία 2020-2021».**

Ο κωδικός σύνδεσης στην ομάδα είναι: «team code {btq1vit}.

Η σύνδεσή σας στην εξέταση ξένης γλώσσας, για λόγους ταυτοποίησης και ενημέρωσης επί της διαδικασίας, θα πρέπει να γίνει μισή ώρα πριν από την ώρα έναρξης, ανοίγοντας τον παραπάνω σύνδεσμο μέσω του **Google Chrome**, του **Microsoft Edge** ή από έξυπνη συσκευή (κινητό ή Tablet) με λειτουργικό **Android** ή **iOS**.

Για λόγους ταυτοποίησης, κατά τη σύνδεσή σας, **δηλώστε ως όνομα εμφάνισης το Ονοματεπώνυμό σας μαζί με τον Αριθμό Πρωτοκόλλου της αίτησης που σας έχει ήδη σταλεί** στην παρακάτω μορφή: **ΕΠΩΝΥΜΟ, ΟΝΟΜΑ, ΑΡΙΘΜΟΣ ΠΡΩΤΟΚΟΛΛΟΥ** και περιμένετε στην αναμονή έως ότου ο αρμόδιος υπάλληλος σας αποδεχτεί στην τηλεδιάσκεψη.

Η ύπαρξη **κάμερας και μικροφώνου** (ενσωματωμένων ή εξωτερικών) είναι απαραίτητη. Κατά τη διάρκεια της σύνδεσης θα πρέπει να έχετε την κάμερα μόνιμα ενεργοποιημένη, ενώ το μικρόφωνο θα το ενεργοποιήσετε μόνο όταν σας απευθυνθεί ο λόγος.

Για περισσότερες πληροφορίες σχετικά με τον τρόπο σύνδεσής σας, διαβάστε το συνημμένο .pdf αρχείο στο σύνδεσμο [https://www.uoi.gr/wp-content/uploads/2020/03/odigos-xrisis-teams.pdf](https://www.uoi.gr/wp-content/uploads/2020/03/odigos-xrisis-teams.pdf%20)  το οποίο περιλαμβάνει οδηγίες για σύνδεση μέσω Google Chrome, Microsoft Edge ή μέσω Android συσκευής.

**Τονίζεται ότι, προκειμένου να διασφαλιστεί η απρόσκοπτη διεξαγωγή της διαδικασίας, είναι υποχρεωτική η χρήση μόνο μιας συσκευής από κάθε συμμετέχοντα ενώ απαγορεύεται αυστηρά η κοινοποίηση του συνδέσμου σε τρίτους.**

Οι συμμετέχοντες μπορούν να έχουν πρόσβαση από οποιαδήποτε συσκευή έχει σύνδεση στο διαδίκτυο, όπως υπολογιστής, tablet, κινητό τηλέφωνο.

Το αναγκαίο λογισμικό παρέχεται **δωρεάν** και **ποικίλει** ανάλογα με το **μέσο σύνδεσης.**

Όσοι συνδέονται μέσω **υπολογιστή** απλώς “εκτελούν” το αρχείο MS Teams που κατεβαίνει αυτόματα στον υπολογιστή τους την πρώτη φορά που θα επιχειρήσουν να συνδεθούν (JOIN A MEETING) σε διαδικτυακή τηλεδιάσκεψη.

Όσοι χρησιμοποιούν **android smartphone** ή **iphone** κινητά μπορούν να κατεβάσουν τις αντίστοιχες εφαρμογές.

Οι ενδιαφερόμενοι, αφού κατεβάσουν το **αναγκαίο λογισμικό,** ακολουθούν το link και εισέρχονται στην τηλεδιάσκεψη πατώντας **“JOIN A MEETING” .**